title: Andrés Lerín Bayona
text: Iste articlo ye sobre o futbolista aragonés conoixiu como Lerín, ta o municipio d'a Comunidat Foral de Navarra se veiga Lerín.
  
  Andrés Lerín Bayona, conoixiu esportivament como Lerín, y naixiu de Chaurrieta, Navarra lo 7 d'aviento de 1913 y muerto lo 18 de noviembre de 1998, estió un futbolista espanyol que chugaba de portero y activo en lo fútbol espanyol mientres los anyos 1930 y zaguerias d'os anyos 1940.
  
   Biografía 
  Fillo d'un carabinero que ye tresladau a Tudela y dimpués a Zaragoza, principia a chugar a fútbol en lo Tudela CF con 13 anyos y contina a suya formación esportiva en categorias inferiors del Escoriaza en Zaragoza mientres treballa de fornero. Con 16 anyos ficha por o CD Espanyol de Zaragoza y gana o Campionato d'Aragón de Segunda División, en istas envueltas iba a o campo de Torrero, a on chugada de portero Jaime Jaumandréu en lo Iberia, de qui yera un gran admirador.
  
  En 1931 ficha por o Zaragoza CD y dimpues d'a fusión con o Iberia pasa a formar parte del nuevo equipo, el Zaragoza Foot-ball Club, an debuta sustituyendo a Julían Osés, fendo una gran actuación y fendo-se con a titularidat. Miembro d'a cheneración de futbolistas d'o Zaragoza conoixida como os Alifantes'', con a que puyó ta Primera División y a la quala feba honor con os suyos 1,85 m. y 90 kilos, y la suya seguranza baixo palos blocando as pilotas y dominando l'aria con as suyas salidas.
  
  En l'anyo 1935 yera considerau lo cinqueno millor portero d'Espanya, per dezaga de Zamora, Eizaguirre, Blasco y Urquiaga.
  
  Lerín teneba dos pasions, lo fútbol y la politica, que acaboron per contraponerse, y fer-se inviables chuntas dimpués d'a Guerra Civil. De ideolochía socialista quan plegó 1936 le pilló lo estallido d'a guerra en Hondarribia de vacancias y principió a treballar en una fabrica d'explosivos pa aduyar a lo gubierno republicano espanyol, mientres chugó a lo futbol con o Badalona en o Campeonato de Catalunya y en bella trobada d'a Liga Mediterrania.
  
  En a temporada 1943/44 aconsiguió lo suyo segundo ascenso a Primera División, estando la primera d'o suyo club lo Sporting de Gijón a on chugó dos temporadas, anque teneba ofertas ta continar se fue dica Murcia a chugar en o Murcia CF a on chugó atras dos temporadas y sufrió desagradables incidentes per lo suyo pasau republicano.
  
  Una vegada retirau torna a Zaragoza de masachista encara que nomás qualques temporadas pués en o club prefirioron que fese funcions d'entrenador. Entrenó en categorias inferiors, o filial y un partiu de l'equipo absoluto, a on li ofrioron entrenar mas tiempo pero ell quereba entrenar en as categorias inferiors. Quan yera mas mayor fació labors de delegau dica la suya chubilación, quan o club li le atorgó la insignia d'oro.
  
  Palmarés individual
   Porter menos goleado d'a Segunda División espanyola en as temporadas 1935-1936 y 1943-1944
  
  Vinclos externos 
    Biografía esportiva de Andrés Lerín.
    Éstos eran los ‘Alifantes’.
  
  Futbolistas de Navarra
  Futbolistas d'o Real Zaragoza en os anyos 1930
  Futbolistas d'o Real Zaragoza en os anyos 1940
  Naixius d'a comarca de Roncal y Sarasaz
  Naixius d'a merindat de Sangüesa
  1913 (naixencias)
  1998 (muertes)